ร้านยอดฮิตแห่งเมืองชะอำ ที่ใครต่อใครมาก็ต้องห้ามพลาดกันทั้งนั้น ที่นี่อาหารอร่อย มาเร็ว ราคาไม่แพง แต่ละจานให้ไม่น้อยเลย น้ำจิ้มซีฟู้ดรสแซ่บ ให้ทีเป็นถ้วยใหญ่ เวลาขอเพิ่มก็เอามาเสริฟอย่างไวและไม่มีท่าทีงก มีพนักงานจำนวนมาก และบริการดี จานชามก็ดูสะอาด

- บรรยากาศ -
เป็นบ้านสีเขียวหลังใหญ่2ชั้น สไตล์บ้านๆ ไม่ติดทะเลนะ โต๊ะเยอะ โต๊ะใหญ่ นั่งสบาย เหมาะสำหรับครอบครัว ร้านไม่มีแอร์ แต่ก็มีพัดลมกระจายตามจุดต่างๆของร้าน

- อาหารและเครื่องดื่ม -
อาหารอร่อย มีความแซ่บ ถึงเนื้อถึงเครื่องดี แถมมีผลไม้ให้อีก ราคาก็ไม่แพง แต่ร้านนี้เค้าไม่รับบัตรเครดิตนะจ๊ะ

เมนู ::
• ปลากระพงทอดราดน้ำปลา 400บาท > ตัวใหญ่ดี
• หอยเชลล์ผัดฉ่า 250บาท > ถึงรสถึงชาติดี หอยตัวใหญ่
• หมึกไข่นึ่งมะนาว 250บาท > ไข่หมึกอย่างฟิน แซ่บมั่กๆ
• ฉู่ฉี่กุ้ง 250บาท > จานนึงมีกุ้งหลายตัวดี รสชาติใช้ได้
• เนื้อปูผัดผงกระหรี่ 250บาท > เนื้อปูเป็นเนื้อปู ทานง่าย
• ผัดผักแม้วน้ำมันหอย 100บาท > ก้านแข็งไปนิดนึง
• ทอดมันกุ้ง จำราคาไม่ได้ แต่เมนูนี้ไม่ให้ผ่านนะคะ ไม่แนะนำเลยค่ะ เนื่องจากมันมากๆ ทานแล้วรู้สึกเลี่ยน

พีเอส. หน้าร้านจะมีน้ำมะพร้าวอ่อนเย็นๆเป็นลูกๆขายอยู่ 30บาทเอง ทานคู่กับซีฟู๊ดแซ่บๆแล้วชื่นใจดีค่ะ